संबिधानको प्रमाणिकरण कस्ले गर्ने ककस राख्ने नराख्ने लगायतका बिबादले नियमावली मस्यौदा समितिले नियमावली मस्यौदा तयार गर्न नसकेपछि मंगलबारको संबिधानसभा बैठकले म्याद थप गर्ने निर्णय गरेको छ ।
समितिका सभापति लक्ष्मण लाल कर्णले थप सात दिनको समय माग गरेपछि बैठकले उनको प्रस्ताबलाइ अनुमोदन गरेको छ । सभापति कर्णले थपिएको समयमा जसरी पनि मस्यौदा तयार हुने दाबी गरे । अनुमोदन संगै संबिधानसभाको अर्को बैठक फागुन २९ गते बिहान ११ बजे बस्ने गरी स्थगित भएको छ ।
श दिनमा संविधानसभा नियमावली बनाउन ४९ सदस्यीय जम्बो कमिटी बनाएका राजनीतिक दलहरुले १७ दिन कट्दा पनि नियमावली बनाउन सकेनन् । संविधानसभाले मंगलबारदेखि मस्यौदा समितिको म्याद दोस्रोपटक १० दिन थप गरेपछि पछि मस्यौदा समितिको बैठक समेत अन्योलमा परेको छ ।
आगामी २९ गते बस्ने संविधानसभाको बैठकमा नियमावली पेश नभए प्रक्रियाबाटै भए पनि यसलाई टुंगो लगाउनुपर्ने सभासदहरुले दबाव दिएका छन् । तर, नियमावलीमा सभामुखको अधिकार कस्तो हुने भन्ने विषयमा कांग्रेस र एमालेवीच विवाद चकिँदै गएकाले १० दिनमा पनि नियमावलीमा सहमति जुट्ने अवस्था नदेखिएको नेताहरु बताउँछन् ।